CELEX: 31978R2991
Language: ro
Date: 1978-12-18 00:00:00
Title: Regulamentul (CEE) nr. 2991/78 al Consiliului din 18 decembrie 1978 de modificare a Regulamentului (CEE) nr. 316/68 de stabilire a standardelor de calitate pentru florile proaspete tăiate și frunzișul ornamental proaspăt

03/Volumul 03
            
            
               RO
            
            
               Jurnalul Ofícial al Uniunii Europene
            
            
               52
            
         31978R2991
   
               L 357/2
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 2991/78 AL CONSILIULUI
   
   din 18 decembrie 1978
   de modificare a Regulamentului (CEE) nr. 316/68 de stabilire a standardelor de calitate pentru florile proaspete tăiate și frunzișul ornamental proaspăt
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 234/68 al Consiliului din 27 februarie 1968 de instituire a organizării comune a piețelor în sectorul plantelor vii și al produselor de floricultură (1), în special articolul 3,
   având în vedere propunerea Comisiei,
   întrucât Regulamentul (CEE) nr. 316/68 al Consiliului din 12 martie 1968 de stabilire a standardelor de calitate pentru florile proaspete tăiate și frunzișul ornamental proaspăt (2), modificat ultima dată de Regulamentul (CEE) nr. 1155/76 (3), prevede în articolul 2 alineatul (1) prima liniuță că produsele prevăzute la articolul 1, în cazul în care nu sunt în conformitate cu standardele de calitate, nu pot, în interiorul Comunității, să fie puse în vânzare sau vândute, în etapa comerțului cu ridicata, nici de către comercianți, nici direct de către producători; întrucât, pentru a permite, de asemenea, controlul în cursul transportului, este necesar să se completeze dispozițiile menționate anterior,
   ADOPTĂ PREZENTUL REGULAMENT:
   Articolul 1
   Articolul 2 alineatul (1) prima liniuță din Regulamentul (CEE) nr. 316/68 se înlocuiește cu următorul text:
   
               „—
            
            
               în interiorul Comunității, să fie expuși în vederea vânzării, puși în vânzare, vânduți, livrați sau comercializați în oricare alt mod, în etapa comerțului cu ridicata, nici de către comercianți, nici direct de către producători.”
            
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 decembrie 1978.
      
         
            Pentru Consiliu
         
         
            Președintele
         
         J. ERTL
         
      
   
   
      (1)  JO L 55, 2.3.1968, p. 1.
   
      (2)  JO L 71, 21.3.1968, p. 8.
   
      (3)  JO L 130, 19.5.1976, p. 26.